22.11.2022.
HR
Službeni list Europske unije
L 302/75
PRILOG 6.
Metoda ispitivanja otpornosti vozila na elektromagnetsko zračenje 1.
Opći podaci
1.1.
Ispitna metoda opisana u ovom Prilogu primjenjuje se samo na vozila.
Ova se metoda odnosi na obje konfiguracije vozila: (a) konfiguraciju koja nije „punjenje REESS-a iz električne mreže”; (b) konfiguraciju „punjenje REESS-a iz električne mreže”.
1.2.
Ispitna metoda Ovim se ispitivanjem dokazuje otpornost elektroničkih sustava vozila.
Vozilo se izlaže elektromagnetskim poljima kako je opisano u ovom Prilogu.
Vozilo se mora nadzirati tijekom tih ispitivanja.
Ako u ovom Prilogu nije navedeno drukčije, ispitivanje se provodi u skladu s normom ISO 11451-2.
1.3.
Alternativne ispitne metode Alternativno, ispitivanje se za sva vozila može provesti u ispitnom prostoru na otvorenom.
Ispitni prostor mora biti u skladu s (nacionalnim) pravnim zahtjevima u pogledu emisije elektromagnetskih polja.
Ako je vozilo dulje od 12 m i/ili šire od 2,60 m i/ili više od 4,00 m, mora se upotrijebiti metoda uvođenja struje (BCI) u skladu s normom ISO 11451-4 u frekvencijskom pojasu od 20 do 2000 MHz s razinama određenima u stavku 6.8.2.1. ovog Pravilnika.
2.
Stanje vozila tijekom ispitivanja
2.1.
Vozilo u konfiguraciji koja nije „punjenje REESS-a iz električne mreže”
2.1.1.
Vozilo mora biti neopterećeno, osim nužne ispitne opreme.
2.1.1.1.
Motor obično okreće pogonske kotače stalnom brzinom od 50 km/h, osim ako su zbog tehničkog razloga povezanog s vozilom potrebni drukčiji uvjeti.
Za vozila kategorija L1 i L2 stalna brzina je obično 25 km/h.
Vozilo mora biti na odgovarajuće opterećenom dinamometru ili, ako nema dinamometra, oslonjeno na izoli­ rane stalke za osovinu uz minimalni razmak od tla.
Pogonska vratila, remeni ili lanci mogu prema potrebi biti odspojeni (npr. kamioni, vozila na dva ili tri kotača).
2.1.1.2.
Osnovni uvjeti za ispitivanje vozila U ovom se stavku određuju minimalni uvjeti za ispitivanje (koliko je to primjenjivo) otpornosti vozila i kriteriji za neuspjeh na tom ispitivanju.
Drugi sustavi vozila, koji mogu utjecati na funkcije povezane s otpornošću, moraju se ispitati na način koji dogovore proizvođač i tehnička služba.
Uvjeti za ispitivanje vozila u načinu rada na 50 km/h
Kriteriji za neuspjeh
Brzina vozila 50 km/h (odnosno 25 km/h za vozila kategorija L1 i L2) ±20 % (vozilo je na valjcima).
Ako vozilo posjeduje tempomat, upotrebljava ga se za održavanje stalne brzine vozila i ne smije ga se deaktivirati.
Promjena brzine veća od ±10 % nazivne brzine.
U slučaju automatskog mjenjača: promjena prijenosnog omjera koja uzrokuje promjenu brzine veću od ±10 % nazivne brzine.